TNP รายได้ลด-ต้นทุนขายเพิ่ม กดกำไรปี 65 หดตัว 22% แจกปันผล 0.045 บ.
TNP รายงานกำไรปี 65 อยู่ที่ 149 ล้านบาท ลดลง 22% จากปีก่อนมีกำไร 192 ล้านบาท หลังรายได้ปรับตัวลดลง รวมถึงต้นทุนขายที่เพิ่มขึ้นเมื่อเทียบกับช่วงเดียวกันของปีก่อน แต่ยังปันผล 0.045 บ. ขึ้น XD 14 มี.ค.66 และกำหนดจ่าย 19 พ.ค.66
TNP รายงานกำไรปี 65 อยู่ที่ 149 ล้านบาท ลดลง 22% จากปีก่อนมีกำไร 192 ล้านบาท หลังรายได้ปรับตัวลดลง รวมถึงต้นทุนขายที่เพิ่มขึ้นเมื่อเทียบกับช่วงเดียวกันของปีก่อน แต่ยังปันผล 0.045 บ. ขึ้น XD 14 มี.ค.66 และกำหนดจ่าย 19 พ.ค.66
20 ก.พ. 2566

บริษัท ธนพิริยะ จำกัด (มหาชน) หรือ TNP รายงานผลการดำเนินงานงวดไตรมาส 4 และงวดปี 65 มีกำไรสุทธิ ดังนี้

โดยในปี 65 บริษัทฯ มีรายได้จากการขาย 2,433.39 ล้านบาท ลดลงจากปีก่อน 189.15 ล้านบาท คิดเป็นร้อยละ 7.21 การลดลงของยอดขายเกิดจากภาพรวมของยอดขายสาขาเดิมลดลงเนื่องจากกำลังซื้อของผู้บริโภคลดลง ประกอบกับการลดลงของมาตรการกระตุ้นค่าใช้จ่ายของประชาชนจากมาตรการของภาครัฐ ซึ่งเป็นส่วนช่วยเพิ่มกำลังซื้อให้แก่ผู้บริโภคในปีที่ผ่านมาโดยเฉพาะในช่วงไตรมาสที่ 1 ของปี 64
อย่างไรก็ตาม รายได้จากการขายส่วนหนึ่งของบริษัทเพิ่มขึ้นจากการการเปิดสาขาใหม่ ซึ่งเป็นไปตามกลยุทธ์หลักในการขยายธุรกิจ โดยในปี 65 บริษัทได้เปิดสาขาใหม่รวมจำนวน 4 สาขา
พร้อมกันนี้ ในปี 65 บริษัทมีต้นทุนในการจัดจำหน่ายและค่าใช้จ่ายในการบริหาร 246.32 ล้านบาท เพิ่มขึ้นจากปีก่อน 19.65 ล้านบาท คิดเป็นร้อยละ 8.67 ซึ่งการเพิ่มขึ้นของค่าใช้จ่ายดังกล่าว ส่วนใหญ่เกิดจากการเพิ่มขึ้นของต้นทุนในการจัดจำหน่าย เนื่องจากการเพิ่มสาขา เช่น การจ้างพนักงานประจำสาขา ค่าเสื่อมราคา ค่าใช้จ่ายสาธารณูปโภค เป็นต้น
ขณะที่กำไรสุทธิปี 65 อยู่ที่ 149.01 ล้านบาท ลดลงจากปีก่อน 43.08 ล้านบาท คิดเป็นร้อยละ 22.43 โดยมีอัตรากำไรสุทธิเท่ากับร้อยละ 6.09 ภาพรวมการลดลงของกำไรสุทธิเกิดจากยอดขายที่ปรับลดลง เนื่องจากกำลังซื้อของผู้บริโภคลดลงและการปรับลดมาตรการกระตุ้นค่าใช้จ่ายของภาครัฐเมื่อเทียบกับปีที่ผ่านมา
อย่างไรก็ตาม บริษัทเตรียมปันผลจากงวดดำเนินงานวันที่ 01 ก.ค. 65 ถึงวันที่ 31 ธ.ค. 65 เป็นเงินสด 0.045 บาท กำหนดวันที่ไม่ได้รับสิทธิปันผล (XD) วันที่ 14 มี.ค.66 และกำหนดจ่าย 19 พ.ค.66